cyanic-selkie/wikianc huggingface dataset:
Roger Goodell
Spilleres oppførsel
To nasjonale grupper, CREDO og UltraViolet, har levert opprop med over 100 000 signaturer hvor de Goodell og NFL blir bedt om å «address its domestic violence problem.» Dette kom etter at Ray Rice ble suspendert i to kamper etter å ha blitt anklaget for å ha overfalt forloveden sin Janay Palmer, som han nå er gift med.
Spygate
Den 13. september 2007 straffet Goodell New England Patriots og hovedtrener Bill Belichick etter at New England hadde forsøkt å filme New York Jets' forsvarssignalisering fra en ulovlig posisjon den 9. september. Belichick fikk den høyeste boten NFL kunne ulegge på $500 000. Patriots ble bøtelagt $250 000 og måtte frasi seg et draft pick i først runde av NFL Draft i 2008. Goodell var såpass streng mot Patriots fordi han mente at Belichicks autoritet over idrettsaspektet av organisasjonen (Belichick fungerer som lagets general manager og hovedtrener) var såpass omfattende at hans avgjørelser også ble sett på som organisasjonens. Goodell sa at han vurderte å suspendere Belichick, men mente at bøtelegging og å frata dem et pick i draftet ville være mer effektivt enn en suspensjon.
Streiken i 2011
Goodell er også kjent for sitt arbeid under NFL-streiken i 2011. Før begynnelsen av -sesongen jobbet Goodell med NFL-eierne og NFLPA om å komme frem til en løsning på streiken som varte fra 11. mars til 5. august. På oppfordring fra noen av lagene arrangerte han konferansesamtaler med eiere av sesongkort hvor han diskuterte tariffavtalen og holdt en spørretime hvor han svarte på forskjellige spørsmål relatert til ligaen.
Bountygate
I mars 2012 avslørte Goodell bevis om at spillere og trenere for New Orleans Saints hadde innført et dusørprogram hvor Saints' forsvarsspillere fikk bonuser for å slå spillere på motstanderlag ut av kampen. Daværende defensive coordinator Gregg Williams styrte programmet og opp mot 27 spillere var involvert. Senere samme måned delte Goodell ut noen av de strengeste straffene i NFLs historie. Han suspenderte Williams, som hadde forlatt laget for å bli St. Louis Rams' defensive coordinator, på ubestemt tid (straffen ble løftet før 2013-sesongen). Goodell suspenderte også hovedtrener Sean Payton gjennom hele 2012-sesongen, general manager Mickey Loomis i åtte kamper, og assisterende hovedtrener Joe Vitt i seks kamper. I tillegg fikk Saints en maksbot på $500 000 og måtte frasi seg draft picks i andre runde i 2012 og 2013. Goodell viste at han var svært misfornøyd med at de som var involvert i programmet hadde løyet under to separate etterforskninger utført av ligaen. Det bli ikke lagt ned sanksjoner mot noen av spillerne, og Goodell sa at han ikke kom til å straffe noen spillere før NFLPA hadde fullført sin egen etterforskning av situasjonen.
Dommerstreiken i 2012
Ligaen og NFL Referees Association hadde ikke klart å komme til enighet om en tariffavtale innen juni 2012. Dette resulterte i at NFL stengte de vanlige dommerne ute og startet 2012-sesongen med andre dommere.
VM i friidrett innendørs 2018 – 3000 meter kvinner
3000 meter for kvinner under VM i friidrett innendørs 2018 ble arrangert 1. mars 2018.
Roger Goodell
Dommerstreiken i 2012
Erstatningene bestod av dommere fra mindre populære colleger og high schools. Det ble ikke brukt noen dommere fra NCAA Division I fordi ligaen ville beskytte dem fra represalier fra fagforeningen og la dem fortsette å jobbe sine planlagte kamper i den pågående sesongen med college football. I tillegg forhindre mange av conferencene i Division I sine dommere fra å delta ettersom at flere av dommerlederne var daværende og tidligere dommere i NFL.
VM i friidrett innendørs 2018 – 3000 meter kvinner
Resultater
Finalen startet klokka 20:15.
Roger Goodell
Dommerstreiken i 2012
Til tross for at Goodell i sesongoppkjøringen sa at han trodde de nye dommerne kom til å «do a credible job», ble de uerfarne erstatningene kritisert av journalister og spillere. Etter den andre uken av seriespillet publiserte NFLPA et brev til eierne hvor de refererte til Goodells tidligere handlinger som kommissær:
Hjerneskader i spillere
Unde Goodell kom NFL den 30. august 2013 frem til et forlik med tidligere NFL-spillere over hodeskader. Det ble opprettet et kompensasjonsfond på $675 millioner som tidligere spillere kunne hente ut penger fra, avhengig av medisinsk tilstand. Kraftige diagnoser som amyotrofisk lateralsklerose og diagnostisering av kronisk traumatisk encefalopati post morten kan gi opp mot $5 millioner i kompensasjon. Av resten av forliket skulle $75 millioner brukes på medisinske undersøkelser og $10 millioner på forskning og utdannelse. I januar 2014 nektet derimot District Judge Anita B. Brody å godta forliket fordi «the money wouldn't adequately compensate the nearly 20,000 men not named in the suit». I 2014 ble den øvre grensen fjernet fra summen.
Deflategate
Etter at NFL suspenderte New England Patriots' quarterback Tom Brady i fire kamper for hans påståtte involvering i at ansatte for laget slapp luft ut av baller, som ar indikert i Wells-rapporten, anket NFLPA suspensjonen den 14. mai 2015. Til tross for forespørselen om en nøytral megler annonserte NFL at Goodell skulle lede Bradys ankeforhandlinger, som ble avholdt den 23. juni.
Goodell annonserte at suspensjonen ikke skulle løftes den 28. juli, og refererte da til at ødeleggelsen av Bradys mobil, som ble regnet som kritisk viktig bevis, viste at Brady «knew about, approved of, consented to, and provided inducements and rewards in support of a scheme by which, with Mr. Jastremski's support, Mr. McNally tampered with the game balls.» Samme dag søkte NFL om å få bekreftet Goodells håndhevelse av suspensjonen i en føderal domstol i Manhattan. En dag etter at suspensjonen ble opprettholdt kritiserte Brady og Patriots' eier Robert Kraft ligaen, og Brady sa at han aldri blitt «made aware at any time during Mr. Wells investigation, that failing to subject my cell phone to investigation would result in ANY discipline.»
Den 3. september opphevde Berman Bradys suspensjon for mangel på en rettferdig rettergang. Eksperter kritiserte Goodell for å ha nektet Brady retten til en rettferdig rettergang for å opprettholde en ekstrem straff, og for hans arroganse i å anta at han var over NFLs regler. Wetzel sa at «Judge Berman didn't declare Brady innocent on Thursday; he declared the NFL guilty of violating federal law in trying to declare Brady guilty.» CBS Bostons Michael Hurley påpekte at NFLs sak var fokusert på artikkel 46 i ligaens tariffavtale, men Berman viste til samme artikkel som bevis på at ligaen ikke hadde vært rettferdig.
NFL annonserte at ligaen skulle anke Bermans kjenning noen få timer etter den ble offentliggjort. Ankehøringen ble avholdt 3. mars 2016. Under høringen Under høringen forhørte dommerpanelet advokaten for NFLPA Jeffrey L. Kessler hardere enn advokaten for NFL Paul Clement, og Circuit Judge Denny Chin sa på et punkt at «the evidence of ball tampering is compelling, if not overwhelming.»
Demonstrasjoner under nasjonalsangen
Den 23. mai 2018 godtok kommissær Goodell og eierne i NFL en ny regel som krevde at alle spillerne stod oppreist under nasjonalsangen eller bli i garderoben under nasjonalsangen. Spillere som demonstrerte under nasjonalsangen på banen ville bli straffet av ligaen. I tilleg kunne hele lag få straff eller bli disiplinert av ligaen som resultat.
Etter Black Lives Matter-protestene etter drapet på George Floyd har han gåt ttilbake på sin posisjon, og har oppfordret spillere til å snakke mer åpent om sine tanker og meninger.
Privatliv
I oktober 1997 giftet Goodell seg med tidligere nyhetsanker for Fox News Jane Skinner og paret har to tvillingdøtre, født i 2001. Han har fire brødre, blant annet Tim, Senior Vice President for Hess Corporation og Michael, som er gift med Jack Kenny, skaperen av TV-serien The Book of Daniel. Webster-familien i TV-serien var løst basert på Goodell-familien. Søskenbarnet Andy Goodell er medlem av New York State Assembly.
Goodell spilte seg selv i reklamen for NFL 100 før Super Bowl LIII.
Filip III Arrhidaios
Filip III Arrhidaios (gresk: Φίλιππος Γ' ὁ Ἀρριδαῖος; født ca. 359 f.Kr., død 25. desember 317 f.Kr.) var konge av Makedonia fra 11. juni 323 f.Kr. og fram til sin død. Han var sønn av kong Filip II av Makedonia med Filinna av Larissa, etter sigende en danserinne fra Thessalia, og han var halvbroren til Aleksander den store. Han ble kalt for Arrhidaeos ved fødselen, men tok det mer kongelige navnet Filip da han havnet på tronen.
Arrhidaios hadde ikke samme kapasitet som verken faren Filip II eller halvbroren Aleksander, og etter hvert som han ble eldre ble det åpenbart at han hadde lærevansker. I Plutarks redegjørelse ble han framstilt som nærmest funksjonshemmet ved farmaka (gift eller forhekselse) ved Filips dronning Olympias som ville fjerne mulige rivaler av hennes sønn Aleksander. Denne påstanden er ikke sannsynlig, da Aleksander var meget glad i broren, og tok han med på sine militære kampanjer, både for å beskytte hans liv og for å sikre at han ikke ble benyttet som en sjakkbrikke i å utfordre tronen. Etter Aleksanders død i Babylon i 323 f.Kr., ble Arrhidaios utropt som konge av den makedonske hæren i Asia. Imidlertid var han kun en gallionsfigur og en brikke utnyttet av Aleksanders mektige generaler som kjempet om hans mektige rike.
Månekrateret Ariadaeus (latinsk staving) er oppkalt etter ham.
Biografi
Arrhidaios synes aldri å ha vært noen trussel for Aleksanders rett til tronen etter Filip II, til tross for at de begge var omtrent jevngamle; ikke desto mindre, da satrapen i Karia, Pixodaros foreslo at sin datter som brud for Arrhidaios i 337 f.Kr., mente Aleksander det var best å forhindre dette, noe som var til betydelig irritasjon for Filip II. Hva Arrhidaios gjorde i tiden mens Aleksander var konge er uklart, men han hadde ikke noen sivile eller militære posisjon som ble gitt til ham i de tretten årene fra 336 til 323 f.Kr.
Han var tilstede i Babylon på den tiden Aleksander døde den 11. juni 323 f.Kr. En etterfølgerkrise brøt ut med en gang. Arrhidaios var den mest opplagte kandidaten, men han var mentalt uegnet til å være hersker. En konflikt ble utløst mellom Perdikkas, lederen av kavaleriet, og Meleagros som ledet falanksen (infanteriet). Den første ville vente å se om Roxana, Aleksanders gravide hustru, ville føde en mannlig arving. Den andre ville velge Aleksanders nærmeste mannlige slektning. Meleagros ble myrdet, og deretter ble det bestemt et kompromiss: Arrhidaios skulle bli konge under navnet Filip, og Roxanas barn skulle bli medkonge om det viste seg å være mannlig, noe det ble, og hans navn skulle være Aleksander. Det ble umiddelbart besluttet at Arrhidaios skulle være konge, men ikke selv være den som styrte. Den som styrte i form av regent skulle være Perdikkas.
Da nyheten kom fram til Makedonia om at Arrhidaios var blitt valgt til konge, besluttet Kynane, en datter av Filip II, og en halvsøster av Arrhidaios, å reise til Asia og tilby sin datter Eurydike som ektefelle for den nye konge. Det var en opplagt fornærmelse for regenten Perdikkas som Kynane forsøkte å forbigå. For å hindre dette ville Perdikkas sende sin bror Alketas for å drepe Kynane, men reaksjonene blant soldatene mot å drepe Aleksander den stores søster var så negative at regenten måtte oppgi forsøket og tillate at ekteskapet ble gjennomført. Fra de ble gift var den viljeløse Arrhidaios underlagt viljen til sin hustru, en stolt og bestemt kvinne som aktet å utnytte sin manns posisjon til å samle mest mulig makt og myndighet.
Eurydikes sjanse kom i den første krigen til diadokene som forseglet Perdikkas' skjebne. Etter at han var blitt myrdet, måtte en ny avtale etableres mellom diadokene. Det skjedde ved Triparadisos i Syria i 320 f.Kr. Eurydike beveget seg behendig nok til å få fjernet de to første utpekte regentene Peithon og Arrhidaios, men hun var ikke i stand til å forhindre mektige Antipatros. Han ble gjort til den nye regenten for Aleksanders veldige rike, og Arrhidaios og Eurydike ble tvunget til å følge ham til Makedonia.
Regenten døde av naturlige årsaker det påfølgende året, men han hadde ikke nominert sin sønn Kassandros som sin etterfølger. Det ble isteden en venn av ham, Polyperkon, noe Kassandros ikke kunne akseptere, og det utløste den andre krigen blant diadokene. Igjen så Eurydike krigen som en mulighet for å frigjøre Filip Arrhidaios fra kontrollen til sin regent. En mulighet åpnet seg i 317 f.Kr. da Kassandros forviste Polyperkon fra Makedonia. Hun allierte seg øyeblikkelig med Kassandros og fikk sin ektemann til å utnevne ham som den nye regenten. Kassandros gjengjeldte dette med å etterlate henne med full kontroll over Makedonia mens han selv dro for å drive krig i Hellas.
Men alt dette viste seg å være flyktig. Det samme året, 317 f.Kr., allierte Polyperkon og Olympias seg med Aiakides, konge av Epirus, og sammen invaderte de Makedonia. Eurydike fikk samlet hæren for å møte trusselen, men makedonerne nektet å kjempe mot Olympias, deres tidligere dronning, og mor til Aleksander den store, og deserterte. Eurydike hadde ingen annen sjanse enn å dra Arrhidaios etter seg i en desperat flukt, men de ble fanget inn ved Amfipolis og kastet i fengsel. Det var åpenbart at Filip III Arrhidaios var ufarlig som person, men altfor farlig som det symbol han representerte. Den 25. desember 317 f.Kr. fikk hun ham henrettet mens hans hustru Eurydike ble tvunget til å begå selvmord.
Grav
De viktige utgravningene i 1977 som ble gjort i nærheten av Vergina førte til oppdagelsen av to kongelige kammergraver med et bortimot fullstendig bevart mannlig skjelett. Manolis Andronikos, hovedarkeologen ved stedet og et flertall av andre arkeologer, besluttet at levningene var av Filip II av Makedonia. Dette har blitt utfordret siden og isteden har det blitt foreslått at levningene faktisk er av Filip IIs sønn Filip III Arrhidaios.
Arrhidaios i litteraturen
Arrhidaios opptrer som en av hovedfigurene i romanen Funeral Games (1981) av Mary Renault. I hennes versjon er det skurken Kassandros som bevisst forsinker sin fremrykning i Makedonia for å gi Olympias nok tid til å drepe Arrhidaios og Eurydike.
I Annabel Lyons roman The Golden Mean (2009) er den unge Arrhidaios elev av Aristoteles mens han også underviser dennes yngre halvbror, den framtidige Aleksander den store. Aleksander som innledningsvis er skjemmes over sin brors mindreverdige intellekt, lærer etter hvert å bli glad i ham før han drar ut for å erobre verden.
Sigurd Valvatne
Sigurd Valvatne (født 1. mai 1913 i Bergen, død 17. desember 2004) var løytnant og ubåtkommandør under andre verdenskrig og ble i 1944 tildelt Krigskorset med sverd for innsats som sjef for undervannsbåten «Ula». Han er også kjent for å ha bygget opp det norske ubåtvåpenet i etterkrigstiden.
Ubåttjeneste under andre verdenskrig
Etter det tyske angrepet på Norge tok han seg over til Storbritannia. Han gikk der inn i tjeneste på undervannsbåtene den britiske marinen stilte til rådighet for Norge og gjennomførte det britiske undervannsbåtsjefskurset. Fra 1941 var han nestkommanderende og kommanderende sjef på «B1», «Ula» og «Utsira». Tjenesten medførte en rekke tokt til norskekysten, inkludert oppdrag i forbindelse med etterretningsoppdrag og spesial operasjoner i Norge. Han gjennomførte med hell angrep på tyske overflatefartøyer så vel som undervannsbåter.
Valvatne var kommandør på KNM «Ula» (P 66) og senket:
Utmerkelser
Valvatne ble tildelt Krigskorset med sverd i statsråd 13. oktober 1944. Etter forslag fra sin overordnede og med støtte fra Sjøforsvarets overkommando ble han hedret «for fremrakende [sic] innsats som sjef for undervannsbåten «Ula» vinteren 1943–44.» Innstillingen var hemmelig og forholdsvis omfattende, med detaljer angående tid, sted og resultat av operasjonene. Forsvarsdepartementet mente at «løytnant S. Valvatne på en særlig fremrakende [sic] måte har utmerket seg og at han dermed har gjort seg fortjent til Krigskorset m/Sverd.»
Valvatne ble også tildelt St. Olavsmedaljen med ekegren, Krigsmedaljen, Deltagermedaljen med rosett og Haakon VIIs 70-årsmedalje, samt de britiske utmerkelsene Distinguished Service Order, Distinguished Service Cross, 1939–1945 Star, Atlantic Star og Defence Medal. Han var også ridder av Dannebrogordenen.
Etter andre verdenskrig
Valvatne fortsatte etter andre verdenskrig sin tjeneste i Sjøforsvaret. I 1947 ble han sjef for det norske ubåtvåpenet, en stilling han hadde til 1953. Han var videre sjef for 2. fregattdivisjon, hovedlærer ved Forsvarets høgskole og stabssjef i Sjøforsvarsstaben.
Fritjof Capra
Fritjof Capra (født 1. februar 1939 i Wien) er en østerriksk-amerikansk fysiker og forfatter av esoterisk-filosofisk sakprosa, mest kjent for boka Fysikkens Tao, 1975. Han har grunnlagt Center for Ecoliteracy i Berkeley, California og er tilknyttet det holistiske Schumacher College.
Sigurd Valvatne
Etter andre verdenskrig
Han er gravlagt i Stalsberghagen i Skedsmo kommune.
Troposfæren
Troposfæren er den laveste delen av jordens atmosfære og det er i denne delen skyer og de fleste værfenomener dannes. Høyden av laget avhenger av hvor mye solenergi som når overflaten. Derfor er laget høyest over tropiske områder, omtrent 15–25 km, og avtar til under 10 km over polområdene. Troposfæren består av omkring 80 % av atomsfærens totale masse og nesten all vanndamp og nesten alle aerosoler.
Nitrogen og oksygen er de viktigste gassene i troposfæren.
Ordet troposfære stammer fra gresk "tropos" som står for "vending" eller "blanding".
Trykk
Siden store deler av atmosfærens masse ligger i troposfæren, har denne delen av atmosfæren også størst lufttetthet. Lufttettheten og dermed også lufttrykket er størst ved jordoverflaten fordi luften blir presset sammen under vekten av all luften i høyden over. I høyere nivå vil vekten av luften som er over være mindre, og luften blir dermed mindre komprimert og lufttrykket blir mindre. Endringen av trykket med høyden kan regnes ut ved den hydrostatiske ligningen:
Temperatur
I troposfæren faller temperaturen med et gjennomsnitt på 6,4°C pr 1 km i høyden. Dette fallet kommer av adiabatisk avkjøling, som i prinsippet består i at når det atmosfæriske lufttrykket faller, utvider luften seg. For at luften skal kunne utvide seg må den gjøre et arbeid på sine omgivelser, og energien som blir brukt til dette fører til at temperaturen faller (pga Bevaring av energi).
Tropopause
Nivået der temperaturen slutter å falle kalles tropopausen, og markerer grensen mellom troposfæren og stratosfæren. I stratosfæren stiger temperaturen med høyden igjen.
Atmosfærisk sirkulasjon
Den storskala sirkulasjonen i atmosfæren er forholdsvis konstant. Det er tre konveksjonsceller på hver halvkule: Hadleycellen, Ferrelcellen og Polarcellen. Disse cellene transporter varme fra ekvator mot polene og styrer de storstilte vindsystemene i atmosfæren, som passatvindene og vestavindsbeltet.
Heikki Hasu
Heikki Vihtori Hasu (født 21. mars 1926 i Sippola) er en finsk tidligere langrenns- og kombinertløper og politiker.
Han vant gull i kombinert under OL 1948 i St. Moritz. Kombinertøvelsen ble en gedigen skuffelse for nordmennene, som for første gang måtte se at kombinertgullet gikk til en annen nasjon. Heikki Hasu kom også på fjerdeplass i 18 kilometer langrenn.
Under VM 1950 i Lake Placid gikk Hasu igjen til topps i kombinert, og var også med på det finske stafettlaget som tok sølv (Sverige tok gull, Norge bronse).
Hasu deltok også med bravur i OL 1952 i Oslo. Han gikk startetappen i stafetten, der finnene vant gull med klar margin. Han tok videre sølv i kombinert (bak Simon Slåttvik, som brakte kombinertgullet tilbake på norske hender), og kom på fjerdeplass på 18 km langrenn. I 1952 ble han tildelt Holmenkollmedaljen.
Teddy Tamgho
Teddy Tamgho (født 15. juni 1989 i Paris) er en fransk tresteg- og lengdehopper. Han representerer klubben CA Montreuil, og har vunnet både VM- og EM-gull innendørs og VM-gull og EM-bronse utendørs. Han er en av de absolutt beste tresteghopperne i historien. Han holder innendørs-verdensrekorden med 17,92 m.
Tidlig karriere
Født i Paris i Frankrike ble han interessert i friidrett, da han som ung gutt som vokste opp i kommunen Sevran. Han begynte å konkurrere for Dynamic Aulnay Club i tresteg fra han var 13 år gammel. Hans første mesterskap var i Junior-EM 2007, der han var nær pallen, men kom på fjerdeplass, med ny personlig rekord på 16,35 m. Han etablerte seg det året etter, først ved å sette fransk juniorrekord i januar, deretter ved å hoppe 16,94 meter under det franske innendørsmesterskapet, som gjorde ham til den nest beste junior-tresteghopperen innendørs gjennom tidene, kun slått av Volker Mai. Tamgho uttalte da at hastighet hans i tilløpet var hans sterke side, og at hans suksess var et resultat av samarbeid med treneren sin, Jean-Hervé Stievenart, og treningspartnerne Karl Taillepierre og Benjamin Compaoré.
Da utendørssesongen startet deltok han ved junior-VM 2008, med sikte på å ta gull og oppnå 17,13 meter, som var kravet for å delta på det franske OL-laget. Han vant konkurransen med et hopp på 17,33 meter, hadde for sterk medvind (2,1 m/s) til at lengden ble godkjent. Han måtte greie lengden under godkjente vindforhold. Han greide ikke å gjenta lengden ved det franske mesterskapet utendørs, og ble fjerdemann med 16,79 m, langt bak vinneren Jules Lechanga. Tamgho greide aldri å kvalifisere seg før uttaket, og Colomba Fofana tok den eneste plassen i OL.
Øyvind Larsen
Øyvind Skjerven Larsen (født 13. januar 1975) er en norsk musikk- og kulturarbeider. I 2019 ble han ansatt som festivalsjef for Oslo Jazzfestival.
Teddy Tamgho
Tidlig karriere
Under ledelse av Jean-Hervé Stievenart og Laurence Bily startet Tamgho 2009-sesongen innendørs med merkbare forbedringer, og slo sin tidligere personlige rekord på 16,94 meter tre ganger etter hverandre i Mondeville i februar, og ende opp med en bestenotering på 17,37 meter. Han forbedret seg senere samme måned på Meeting SEAT med et hopp på 17,58 meter, som var U23-verdensrekord, og kun én centimeter kortere enn den franske seniorrekorden. Inspirert av et ugyldig hopp i nærheten av 17,80-merket på det samme stevnet, hoppet han 17,44 meter og vant sin første nasjonale tittel i det franske innendørsmesterskapet i 2009. Han var imidlertid skadet, og det tok to uker å bygge ham opp igjen, foran EM i friidrett innendørs 2009. I dette mesterskapet åpnet han med et hopp på under 16 meter, og hans siste to hopp var ugyldige, og han ble dermed slått ut i kvalifiseringen til tross for at han var en av favorittene.
Øyvind Larsen
Larsen er opprinnelig fra Vartdal på Sunnmøre.
Teddy Tamgho
VM-tittel og verdensrekord
Hans gode form fortsatte inn i utendørssesongen, og han hoppet en serie på fem hopp, alle over 17 meter, i det franske klubb-NM, med et beste hopp 17,63 meter, som var årsbeste i verden og fransk rekord i tresteg. Etter et hopp på 17,63 meter, med for mye medvind, to uker senere i Montreuil, deltok han ved Adidas Grand Prix i New York. I sitt første Diamond League-stevne hoppet han 17,60 meter i tredje runde, og forbedret dette med en centimeter i neste hopp, før han greide ny personlig rekord med 17,84 meter, og overtok ledelsen. Med seieren allerede sikret hoppet han enda lengre i sitt siste forsøk, og hoppet 17,98 m, og er med det den tredje beste tresteghopperen noensinne, bak Jonathan Edwards og Kenny Harrison.
2011-2013
Tamgho satte ny verdensrekord da han vant det franske mesterskapet innendørs i februar 2011. Lengden hans ble 17,91 meter. Han klarte å forbedre denne rekorden da han ble europamester under EM innendørs i Paris 6. mars 2011. Han hoppet da 17,92 meter i både 2. og 4. forsøk. 30. juni 2011 oppnådde Tamgho et utendørshopp på 17,91 m i et Diamond League Athletissima-stevne i Lausanne. Tamgho fikk et brudd i høyre ankel mens han varmet opp mot kvalifiseringsrunden av U-23 EM som ble holdt i Ostrava i juli 2011. Han ble dermed tvunget til å trekke seg ut av det kommende VM i Daegu, og for resten av året ikke ta del i noen konkurranser. Han ble operert i andre halvdel av 2011.
Han ble utestengt i 12 måneder, hvorav 6 måneder betinget, etter en voldsepisode på en treningsleir i oktober 2011. Han ble også bøtelagt € 1500 og beordret til å fullføre 50 timers samfunnstjeneste. Han gikk dermed glipp av VM innendørs 2012, men han kunne konkurrere igjen i sommer-OL 2012.
Tamgho returnerte til friidrettskonkurranser i mai 2013 etter et fravær på 22 måneder. Han hadde tidligere hoppet hele innendørssesongen 2013 for å konsentrere seg om sine forberedelser til VM i Moskva. Han vant en gullmedalje i VM i Moskva i 2013 i med et hopp på 18,04 meter i finalen, noe som gjorde ham til den tredje beste mannlige tresteghopperen i historien, bak Jonathan Edwards og Kenny Harrison. Tre av hans fem hopp var ugyldige. Han var bare to centimeter over merket på sitt andre og tredje hopp og seks centimeter over merket på sitt femte. Bare hans første (17.65 m) og fjerde hopp (17.68 m) var godkjente hopp. På sitt sjette og siste hopp hoppet han godkjent over 18-metersmerket for første gang i sitt liv. Tamgho ble den første franske mannlige VM-medaljøren i tresteg noensinne og den første franske VM-gullvinneren siden 2005.
Etter å ha strukket sin venstre tibia på trening 27. november 2013, ble Tamgho umiddelbart sendt til La Salpêtrière i Paris, hvor han ble operert den påfølgende dagen. På en pressekonferanse 13. desember 2013 i Paris, kunngjorde Tamgho at han ville gå glipp av hele 2014-sesongen for å komme seg helt etter operasjonen i november. "Mitt mål er å bli nummer én, og jeg vil ikke delta i noen konkurranser hvis jeg ikke er fullstendig 100 prosent. Jeg ønsker ikke å forhaste ting."
2014-2015
Den 21. juni 2014 kunngjorde IAAF at Tamgho ville bli suspendert fra friidrett for en periode på ett år for ikke å gjøre seg tilgjengelig for anti-dopingtester tre ganger (19. desember 2012, 28. januar 2014 og 18. mars 2014) innenfor en 18-måneders periode. Suspensjonen trådte i kraft fra 18. mars 2014 og ville vare frem til 17. mars 2015.
I mars 2015 returnerte Tamgho tilbake til konkurransen med et hopp på 16,78 meter, etter et fravær på 18 måneder på grunn av skade og IAAF-suspensjon. 15. mai 2015 strakk Tamgho akillessenen under Diamond League-stevnet i Doha, noe som gjorde at han gikk glipp av 2015-VM i Beijing.
Nøtterø (Stompa)
Nøtterø er en fiktiv rollefigur i de norske utgavene av bøkene, hørespillene og filmene om Stompa; han er en av Stompas gode venner. Nøtterø kommer fra Nøtterø og er sammen med Stompa, Bodø og Bergen en av de mest sentrale elevene ved Langåsen pensjonatskole.
I hørespillene blir han gitt stemme av Johannes Eckhoff og i filmene om Stompa blir han spilt av Didrik Arnesen.
Nøtterø er en aktiv deltager i Langåsens sportstilbud. Blant annet fremhever han seg innen bandy, noe han ikke unnlater å gjøre omverdenen oppmerksom på. En gang det arrangeres diktkonkurranse på Langåsen deltar han med følgende dikt:
Kamand Amirsoleimani
Kamand Amirsoleimani (persisk: کمند امیرسلیمانی, født 6. juni 1973 i Teheran) er en iransk skuespiller.
Drakefisker
Drakefisker er flere arter giftige fisk, i slektene Pterois og Dendrochirus. Alle er skorpionfisker.
Drakefisker er rovfisk. Når de jakter, avskjærer de byttet med sine store finner, og sluker det deretter. Drakefiskene hører hjemme i den indopasifiske regionen. De kan gjenkjennes på sine ekstremt lange og piggete ryggfinner, og har et stripete utseende, rødt, brunt eller svart på hvitt. De er tilgjengelige i akvariehandelen, men giften i piggene er ekstremt smertefull, og drakefisk anbefales derfor kun til den forsiktige akvaristen.
De er hardføre og sykdomsresistente fisk, men det har ikke blitt rapportert om at noen har klart å ale dem opp i akvarium.
獅子魚
Lektor Brandt
I motsetning til sin kollega lektor Tørrdal er han en rolig og fredelig person, samtidig som han alltid er den som elevene kan snakke med.
Brandt er en av de som ser det positive i alle elevene ved Langåsen pensjonatskole, og det er han som foreslår at Stompa kan bli vikar som romsjef for Sørlandet i hørespillet Stompa blir romsjef.
Nei til OL
Nettverket Nei til OL var et bredt sammensatt nettverk som arbeidet mot et OL i Tromsø 2018, stiftet januar 2007 av ni initiativtakere fra Tromsø, og formelt avsluttet mars 2010.
Nettverket ble gradvis utvidet med medlemmer fra hele Norge i perioden kampen for et OL i Tromsø pågikk. Disse medlemmene som ikke frontet nettverket offentlig, utgjorde etter hvert en betydelig innsats mht lobbyvirksomhet og påvirkning mot politiske partier og idrettsorganisasjoner like mye som mot sine lokale medier.
Nettverket Nei til OL var opprinnelig en fortsettelse av den såkalte motmeldingen til OL i Tromsø 2014 som ble sendt av politiske idealister fra Tromsø, rettet mot Idrettsstyret og Regjeringen, utarbeidet første gang allerede i 2004. Motmeldingen ble senere tilpasset søknaden for et OL i Tromsø 2018 og utgjorde ved begge søknadene, både i 2014 og 2018, en rekke mot- og innsigelser til Tromsøs OL-søknad.
De fleste i nettverket hadde bakgrunn fra ulike politiske verv eller tilslutninger, mens andre hadde idretts- og friluftsliv i landsdelen som bakgrunn.
Andreas Herczog
Andreas Herczog (født 11. februar 1947 i Budapest i Ungarn, død 12. september 2021 i Sveits) var en ungarskfødt sveitisk politiker, arkitekt og byplanlegger.
Biografi
Herczog kom til Sveits som barn i 1956, da mange flyktet under oppstanden i Ungarn, og han ble utdannet i arkitektur ved Eidgenössische Technische Hochschule Zürich.
Badeanstalten
Badeanstalten (orig: Deep End) er en britisk-tysk spillefilm fra 1970 regissert av Jerzy Skolimowski.
Handling
Mike, en 15 år gammel skole-elev, finner jobb ved et offentlig badstue. Der blir han trent av hans nye kollega Susan, en kvinne som er 10 år eldre enn ham. Susan leker med Mike og andre menns følelser. Hun opptrer noen ganger som varm og kjærlig, men andre ganger som kald og fjern. Jobben viser seg å innebære å tilby tjenester til klienter av mer eller mindre seksuell karakter, i bytte mot penger. For eksempel å stimulere en eldre kvinne seksuelt. Mike blir først forvirret av dette, og vil først ikke godta de ekstra pengene han får. Men Susan forteller at disse tjenestene er vanlig praksis.
Andreas Herczog
Biografi
Herczog, som var fullvaksinert, døde av covid-19 den 12. september 2021, i en alder av 74 år.
Badeanstalten
Handling
Mike blir snart forelsket i Susan, selv om hun allerede har en velstående og kjekk forlovede, Chris. Mike oppdager at Susan er utro mot sin forlovede sammen med en eldre, gift mann. Mike begynner å følge etter Susan på stevnemøte med Chris, og prøver å forstyrre dem. Hans forelskelse av Susan fortsetter, til tross for at vennene hans håner ham, moren hans blir behandlet frekt av Susan, og sykkelen hans blir ødelagt av Susan.
Tor Eystein Øverås
Tor Eystein Øverås (født 17. juli 1968 på Finnsnes) er en norsk forfatter og litteraturkritiker.
Bakgrunn og arbeid
Tor Eystein Øverås har hovedfag i litteraturvitenskap fra Universitetet i Bergen, og har vært student ved Skrivekunstakademiet i Bergen. Fra 1998-1999 var han redaktør for litteraturtidsskriftet Vinduet og han har vært litteraturkritiker i avisene Morgenbladet og Klassekampen, og ble kåret til Årets litteraturkritiker 2010. Øverås bor i Berlin og Gildeskål.
Hal Holbrook
Karriere
Holbrook studerte ved Denison University og tjenestegjorde i US Army under den andre verdenskrig da han var stasjonert i Newfoundland, hvor han også gjennomførte flere teaterproduksjoner. Hans roller på TV-skjermen inkluderer rollen som Abraham Lincoln i 1976 i TV-serien Lincoln, Hays Stowe i The Bold Ones: The Senator og kaptein Lloyd Bucher i Pueblo. I 1969 spilte han i filmen Fletch lever, og i 1972 spilte han i filmen Hvem drepte? sammen med blant andre James Garner. I 1973 spilte han mot blant andre Clint Eastwood i actionfilmen Dirty Harry: Magnum Force.
I 1977 spilte han i filmen Capricorn One og i 1980 spilte han i skrekkfilmen Tåken sammen med blant andre Jamie Lee Curtis. I 1982 hadde han en rolle i skrekkfilmen Creepshow og i 1983 spilte han mot Michael Douglas i Frikjent til døden. Han hadde en mindre rolle i Firmaets mann fra 1993. I 1997 spilte han Amfitryon i filmen Herkules. Holbrook er også kjent for sin rolle i filmen Into the Wild fra 2007, som han ble nominert til en Screen Actors Guild Award og en Oscar for.
Han er også kjent for sin rolle som den mystiske Deep Throat (hvis identitet var ukjent på den tiden) i filmen Alle presidentens menn, og han spilte i flere andre filmer som handler om forskjellige konspirasjonsteorier. Holbrook var gjesteskuespiller i en episode av HBO-serien Sopranos i 2006. I 2000 spilte Holbrook i filmen Men of Honor, som var basert på virkelige hendelser, hvor han portretterte en rasistisk og hyklersk militær offiser som ustanselig forsøker å få en afrikansk-amerikansk dykker til å mislykkes. I 2001 spilte Halbrook i dramafilmen The Majestic, med Jim Carrey i hovedrollen. I 2009 spilte han i thrilleren Killshot. Holbrooks siste film var Water for Elephants fra 2011.
Hal Holbrook var gift tre ganger, og fikk tre barn. Han giftet seg med Ruby Holbrook den 22. september 1945, og de fikk to barn, Victoria Holbrook og David Holbrook. De ble skilt i 1965, og den 28. desember 1966 giftet Holbrook seg med Carol Eve Rossen. De hadde ett barn, Eva Holbrook, og de skilte seg 14. juni 1983. Han giftet seg deretter med Dixie Carter 27. mai 1984. De forble gift frem til hennes død den 10. april 2010.
Hans Hanssen
Hans Hanssen (født 23. januar 1853 på Leinstrand i Sør-Trøndelag, død 26. mai 1923 i Trondhjem) var en norsk kjøpmann og politiker. Han møtte som stortingsrepresentant for Trondhjem og Levanger fra 1910 til 1912, så lenge Bernhard Brænne var statsråd, valgt for Frisinnede Venstre.
Familie og yrkesliv
Han var eldste sønn av gårdbruker Hans Arnesen Ustmyr og hustru Karen Andersdatter Lund på Søndre Oustmyr (Ustmyr) i Leinstrand herred. Gården lå ved Heimdalsmyrene og hadde lite dyrkbar jord, men faren drev betydelig torvdrift. Han overtok selv gården, men solgte den snart til brorsønnen, som hadde bistått med torvdriften. Oustmyra/Korsen ble utbygd til boligområde på 1950- og 1960-tallet.
Hanssen hadde en rekke verv i handelsstanden, bankvesenet og industrien, blant annet som medlem av forstanderskapet i Trondhjems Sparebank, medlem av direksjonen (styret) i Trondhjems Arbeiderforenings Spareskillingsbank og Trondhjems Handelsbank samt formann i direksjonen i Forretningsbanken, Aktietrykkeriet, A/S Jernbetong.
Politisk arbeid
Hanssen var innvalgt i Trondhjem bystyre for Høyre fra 1897 til 1903 og fra 1907 til 1910. Han var vararepresentant til Stortinget for Ole Erichsen og Bernhard Brænne fra Brattøra og Ila krets (Vår Frue kirkes menighet og Ilen menighet) i Trondhjem og Levanger kjøpsteder fra 1907 til 1912. Hanssen var først valgt for Høyre, så for Frisinnede Venstre i samarbeid med Høyre. Hanssen møtte fast på Stortinget så lenge Brænne var statsråd fra 1910 til 1912, og satt i Lagtinget og Stortingets konstitusjonskomité. Sønnen Karl M. Hanssen ble formann i Trondhjems konservative forening.
Mordet på Lee Rigby
Mordet på Lee Rigby var et terrorangrep som fant sted i London 22. mai 2013 da to islamister kjørte ned den britiske soldaten Lee Rigby med en bil og halshugget ham mens de ropte til forbipasserende at de myrdet en soldat for å hevne muslimer drept av britiske militære styrker.
Gjerningsmennene forble på åstedet til politiet ankom. Ubevæpnet politi ankom ni minutter etter det første nødanropet og etablerte en politisperring der de ventet. Etter ytterligere fem minutter ankom bevæpnet politi. Gjerningsmennene, bevæpnet med en kjøttøks og en revolver, stormet mot politiet, hvorpå politiet løsnet åtte skudd og såret gjerningsmennene, som ble pågrepet og ført til sykehus.
De to gjerningsmennene ble stilt for retten og funnet skyldige, og dømt til henholdsvis livstid og 45 år i fengsel.
Lee Rigby var tambur og mitraljøseskytter i Royal Regiment of Fusiliers. Han var på vei til kasernen Royal Artillery Barracks, Woolwich da han ble myrdet.
Heidi Skjerve
Heidi Skjerve (født 24. juli 1979 i Rennebu) er en norsk jazzmusiker (vokalist) og komponist, utdannet i jazz og musikkteknologi ved Jazzlinja (NTNU) (1998–2002) med studieopphold ved Kungliga Musikhögskolan i Stockholm.
Hun er ansatt som universitetslektor ved Institutt for musikk (NTNU). Hun har medvirket i Trondheim Voices i flere år, såvel som vært solist i Trondheim Jazzorkester og Luftforsvarets Musikkorps. Skjerve har utgitt to album med prosjektet "Jazz frå skogom", der hun presenterer tradisjonsmusikk fra Trøndelag i samspill med John Pål Inderberg, Vigleik Storaas og Trygve Waldemar Fiske.
Hun har også utgitt to album med egne låter med sin kvintett bestående av Espen Reinertsen saksofon, Erlend Slettevoll piano, Rune Nergaard bass og Gard Nilssen trommer.
Hun har vært solist med en rekke kor og storband, bl.a. i Duke Ellingtons Sacred Concert. Hun har også medvirket på The Source of Christmas (2002), sang med folkemusikktrioen Flukt med Sturla Eide og Øyvind Farmen, samt S. Møller Storband, Lina Langendorf kvartett og var aktiv i det internasjonale improvisasjons-ensemblet «Northern Alliance» (2001-2003).
Hun mottok Geir Digernes minnepris (2008).
Utgivelser
Album
Deltar på
Lektor Tørrdal
Lektor Petronius Theobald Tørrdal (også omtalt som P.T. Tørrdal eller bare Tørrdal) er en fiktiv person i Stompa. Han er lektor ved Langåsen pensjonatskole.
Rollen som Tørrdal ble spilt av Gisle Straume.
Én ting som kjennetegner Tørrdal er hans temperament, da han raskt kan bli veldig sur og oppgitt. Stompa karakteriserer dette som at Tørrdal blåser seg opp for ingenting.
Papa (sang)
«Papa» er en sang, skrevet av den kanadiskfødte artisten Paul Anka.
Hans versjon ble utgitt på singlen United Artists Records UA-XW454-W i 1974. A-siden var «(You're) Having My Baby». Arrangør for strykerne var John Harris. Produsent var Rick Hall.
Norsk versjon
Trond Eliassen har skrevet en norsk versjon. Den bærer tittelen «Pappa».
Rangering
«Papa» ble rangert som # 144 i Rateyourmusic i 1974.
Zviadistene
Zviadistene var en vanlig betegnelse på støttespillerne til tidligere president av Georgia Zviad Gamsakhurdia som ble styrtet og døde under borgerkrigen i landet.
Etter Gamsakhurdias død opphørte zviadistene å eksistere som en enhet, og mange medlemmer sluttet seg til forskjellige politiske organisasjoner og bevegelser som kjempet mot Eduard Shevardnadzes regjering.
Rørlegger (programområde)
Rørlegger er et yrke og et programområde innen fag- og yrkesopplæringens andre videregående skoleår, Vg2. Programområdet bygger på bygg- og anleggsteknikk Vg1. Faget fører til læretid og fagbrev innen rørleggefaget. Etter læreplanreformen LK2020 ble programområdet skilt ut fra programområdet Klima, energi og miljøteknikk som eget område.
Skoler
Rørleggerutdanning tilbys ved videregående skoler i alle fylker.
Birkenes-Avisa
Avisa ble etablert i 2002, og kommer ut 48 ganger i året med utgivelsessted Birkeland, som er kommunesenteret i Birkenes.
Utgivelsesdagen er onsdag og avisas dekningsområde er Birkeland, Herefoss og Vegusdal.
Ansvarlig redaktør er Geir Willy Haugen.
Opplag
Bekreftede netto opplagstall fra Norsk Opplagskontroll og Landslaget for Lokalaviser.
Finn Saxegaard
Finn Saxegaard (født 21. juli 1933, død 2010) var norsk veterinær og forsker.
Han var utdannet ved Norges veterinærhøgskole (NVH) i 1959, og hadde studieopphold i USA og England. Han ble selv ansatt ved NVH, og hadde mikrobiologi og smittsomme dyresykdommer som fagfelt. I 1976 ble han avdelingsveterinær ved Veterinærinstituttet, og fikk der bekjempelse av tuberkulose som forskningsfelt. Han tok sin veterinærmedisinske doktorgrad i 1989 med en avhandling om tuberkulosebakterier hos ville dyr. Han var i flere år medlem av tilsynsutvalget for BCG-vaksine og tuberkulin.
Cappelen (slekt)
Cappelen er en opprinnelig tysk og senere norsk slekt, som stammer fra småbyen Wildeshausen i Nord-Tyskland. Den har antakelig sitt navn fra det lille stedet Cappeln, ca. 30 km. fra Wildeshausen. Stedsnavnet kommer av et tidlig kapell på stedet som i middelalderen finnes betegnet som «Cappelen».
Romania under Sommer-OL 1980
Romania under Sommer-OL 1980. 228 sportsutøvere, 154 menn og 74 kvinner fra Romania deltok i 20 sporter under Sommer-OL 1980 i Moskva. Romania kom på sjuendeplass med seks gull-, seks sølv- og tretten bronsemedaljer. Bryteren Vasile Andrei var landets flaggbærer under åpningsseremonien.
Cappelen (slekt)
Varianter av navnet Cappelen, Cappeln, Capellen og lignende er også brukt av andre slekter og personer i Tyskland og av enkelte personer i Skandinavia uten kjent tilknytning til denne slekten. Den slekten som stammer fra Dietrich von Cappelen i Wildeshausen, har ikke noe kjent slektskap til borgerslekten von Cappeln i Bremen og Danmark, middelalderslekten von Cappelen på borgen «Haus Cappeln» i Westerkappeln i Tyskland, eller den tyskfødte svenske obersten Dietrich von Cappeln og hans familie.
I Tyskland
Personer med slektsnavn Cappelen er kildebelagt i småbyen Wildeshausen fra 1400-tallet ). Der finner man Hinric van Cappelen, som levde og var gift 1485 i Wildeshausen, og borgermesteren Gerdt von Cappelen (1485–ca 1569/1574). Kildene er sparsomme om en eventuell slektslinje fra disse til den første sikre stamfaren, Dietrich von Cappelen (død 1632), som døde som borgermester. Alle disse var håndverkere og bodde i bydelen Langen Viertel i Wildeshausen . Dietrich von Cappelen var far til Johan von Cappelen som utvandret fra Bremen til Norge i 1653.
Tyske grener av familien levde i Wildeshausen til rundt 1800.
Slektens hovedgrener i Norge
Slektens hovedgrener i Norge stammer fra tre av sønnene til innvandreren Johan :
Eldste sønns gren
I Johan von Cappelen juniors gren er bl.a. misjonær på Grønland, Peter Andreas Cappelen (død 1800), fotografen og apotekeren Wilhelm Peder Daniel Cappelen (1829–1885) og dennes bror, kontorsjef i Stortinget, Johan Henrik Cappelen (1838–1900). Fra denne grenen stammer en rekke personer med bl.a. slektsnavnene Malling, Borchsenius, Frimann-Dahl, Butenschøn, Ræder, Løvenskiold, Sundt, Brechan, Steenbuch, Sørum og Brantzeg.
I eldste sønns gren er det flere leger, blant annet Axel Hermansen Cappelen (1858–1919) og Christian Cappelen (1917–1993). Axels sønnesønn var arkitekt Per Cappelen (1922–78), Oslo, gift med arkitekt Molle Cappelen (1922–86) født Heyerdahl, og foreldre til bl.a. arkitekt Nini Cappelen gift med arkitekt Pål Strøm, Oslo. Sammen driver de Amdahl Strøm & Cappelen Arkitekter AS, Oslo.
En linje av denne grenen er særlig bosatt i Trondheim og den er også blitt kalt for «Trondhjemsgrenen». Til den hører høyesterettsadvokat og fylkesmann Johan Cappelen (1889–1947) som var justisminister i Einar Gerhardsens samlingsregjering i 1945, Catharina Cappelen gift med Ivar Lykke og foreldre til kjøpmann Trond Lykke, Ingrid Cappelen gift med direktør for SiT Finn Meland, psykiater Johan Christian Cappelen, barnevernleder Yngve Cappelen, murmester Christian Fr. A. Cappelen (død 1978) og filmklipper Diderik Cappelen, Oslo.
Til Trondhjemsgrenen hører også Johan C.s tvillingbror, kirurgen Christian Cappelen senior (1889–1967), mangeåring overlege ved Røde Kors' klinikk i Trondheim og betegnet som en «trollmann med kniven». Hans sønn er den kjente legen Christian Cappelen jr., som hadde store bidrag til utvikling av hjertekirurgien. Blant Christian Cappelen seniors barnebarn finner vi Eva E. Cappelen gift med Erik Papazian, Oslo, Kristoffer Stensrud som startet Skagenfondene, sivilarkitekt Bjørn Cappelen (1947–) (tidligere Cappelen Sørum), arkitekt for bl.a. Telenors hovedkvarter på Fornebu.
Johan von Cappelen juniors sønnesønn Andreas von Cappelen (1731–1770) kom fra Norge og var sogneprest i Messinge, Danmark. Fra ham stammer en stor slektsgren i Danmark, bl.a. Jørgen Chr. Nordenberg Cappelen (1805–1863) med gravminne på Assistens Kirkegård (København), stifterne av De Cappelenske Legater: Henrik Anker Nordenberg Cappelen (1835–1893), Christen Georg Cappelen (1834–1895) og Anna Dorthea Cecilie Cappelen (1893–1920), samt fotograf Carl-Johan von Cappelen (1942–), Værløse. Mange etterkommere Cappelen fra den danske grenen, lever også i USA, bl.a. i Florida.
Grenene fra Skien
I Ulrich Friderichs gren er bl.a. hans sønnesønn, brukseier, grosserer og skipsreder Diderich von Cappelen (1734–94), Skien, som var far til eidsvollsmannen Didrich (von) Cappelen (1761–1828), Skien, og Peder von Cappelen (1763–1837) som var grosserer i Drammen, jernverkseier og politiker.
Blant Diderichs (død 1794) andre barn i første ekteskap med Petronelle Pedersdatter Juell, var også Cathrine von Cappelen gift med statsråd Carsten Tank, eier av Rød herregård ved Halden. De var foreldre til den norske misjonæren Otto Tank i Mellom- og Nord-Amerika.
Diderich (død 1794) var i sitt andre ekteskap med Christiane Elisabeth Bøyesen (Ording), far til Realf von Cappelen (1791–1853), eier av Borgestad gård, som var farfar til Anna Sofie Cappelen (1854–1915) gift med statsminister Gunnar Knudsen (1848–1928).
Eidsvollsmannen Didrich (død 1828) eide omfattende jord- og skogeiendommer, særlig i Skiensområdet, midtre og øvre Telemark.
Grenen fra Drammen og familien Cappelen Smith
Michael von Cappelen (1731–1804) tilhørte skiensgrenen. Han var sønnesønn til Ulrich Friderich von Cappelen og eldre bror til Diderich von Cappelen (1734–94). Michael kom fra Skien, ble kjøpmann i Drammen og var far til grosserer Caspar von Cappelen (også skrevet Casper) (død 1823), Drammen, som eide blant annet Vivelstad gård i Lier som Caspar forærte sognet til skole. Caspars sønn konsul Michael von Cappelen (død 1829) var gift med sin tremenning Petronelle von Cappelen (død 1855). Hun var datter til eidsvollsmannen Didrich von Cappelen, og arvet Mæla gård ved Skien der de bodde.
Blant Karens og Elias Smiths barn var Peder H. Smith (død 1881), gift med kusinen Marie S. Cappelen (død 1900). Peders og Maries sønn, grosserer Elias Anton Smith (død 1912), grunnla det kjente metall- og byggevarefirmaet «E.A. Smith» i Trondheim. En av Elias Antons sønner var norsk-amerikaneren Elias Anton Cappelen Smith som bl.a. var partner i «Guggenheim Brothers», New York, og ga store donasjoner i Norge. En annen av sønnene var Lorentz Cappelen Smith, Trondheim, som var far til bl.a. Marie Louise Cappelen Smith (1919–2000) gift med Arne Reime Reinertsen (1915–2001) som i 1946 etablerte familiefirmaet Reinertsen AS i Trondheim.
Grenen fra Holden, Ulefoss
Eidsvollmannen Didrich von Cappelen (død 1828) var i sitt første ekteskap med Maria Plesner (død 1800), far til jernverkseier Diderik von Cappelen (1795–1866), Ulefoss. Diderik arvet eiendommer som var kjøpt av hans fars farfar i 1729, mens Diderik selv kjøpte Ulefos Jernværk med Holden hovedgård i 1835. Diderik var gift med Henriette Løvenskiold og far til bl.a. jernverkseier Severin Diderik Cappelen, Ulefoss, og maleren August Cappelen (1827–52).